Source: http://doarvolei.ro/divizia-a1-f-csm-bucuresti-victorie-la-limita-la-targoviste-rezultatele-primei-etape-a-campionatului-2018-2019/
Timestamp: 2020-02-19 11:09:01+00:00

Document:
Divizia A1 (f): CSM București, victorie la limită la Târgoviște. Rezultatele primei etape a campionatului 2018/ 2019 – Doarvolei
Acasă > Campionat National > Divizia A1 (f): CSM București, victorie la limită la Târgoviște. Rezultatele primei etape a campionatului 2018/ 2019
Andrei Constantinescu - octombrie 27, 2018
Start spectaculos de campionat în Divizia A1 la volei feminin. CSM București a pierdut un punct la Târgoviște.
CSM București, campioana ediției trecute a campionatului Diviziei A1 la volei feminin a început perfect meciul de la Târgoviște. A condus cu 2-0 dar nu a reușit să își păstreze avantajul, astfel că a fost egalată. S-a impus totuși cu 3-2, grație unui joc foarte bun făcut de Kodola, autoare a 26 de puncte, record pentru actuala ediție a campionatului. A fost urmată, cu câte 12, de Salaoru și Markevich.
CSM Bucuresti, dupa victoria la limita obtinuta la Targoviste, in prima etapa
La Bacău, echipa locală, Știința, a învins cu scorul de 3-0 pe CSM Lugoj. La gazde, cele mai multe puncte le-au realizat Cazacu (17) și Rogojinaru (13). De la oaspete s-au remarcat Kocic (15), Dinic și Jakic, ambele cu câte 8.
CITEȘTE ȘI: Rezultatele etapei a treia a Diviziei A1 la volei masculin, disputată sâmbătă, 27 octombrie
Agroland Timișoara a debutat în noul campionat cu o victorie clară, 3-0 cu ”U” Cluj. Vasilică (12 puncte), Lupescu și Orle (ambele cu câte 11 puncte) au fost cele mai eficiente jucătoare de pe Bega. De la oaspete s-a remarcat Răileanu (14 puncte).
Vicecampioana, Alba Blaj, nu a avut deloc emoții în victoria cu 3-0 obținută în fața nou-promovatei Belor Galați, de care a trecut cu 3-0. Zidkova (14 puncte) și Nimkovic (10) au fost cele mai eficiente jucătoare ale gazdelor. De la Galați s-au remarcat Andrievskaia (6 puncte) și Wilson (5 puncte).
Divizia A1 (f): Programul primei etape a campionatului 2018/ 2019
Agroland Timișoara – CS „U” NTT Data Cluj 3-0 (25-21, 25-17, 25-21)
Volei Alba-Blaj – CSU Belor Galați 3-0 (25-8, 25-14, 25-19)
CSM Târgoviște – CSM București 2-3 (22-25,13-25, 25-13, 25-22, 10-15)
CS Știința Bacău – CSM Lugoj 3-0 (25-11, 25-22, 25-22)
Tag belorgalati campionatul 2018/ 2019 csm bucuresti csm lugoj csm targoviste stiinta bacau volei alba blaj

References: CSM 
 CSM 
 CSM 

CSM 

CSM 
 CSM 

CSM 
 CSM 
 CSM 
 csm 
 csm 
 csm